**ELŐTERJESZTÉS**

**A KÉPVISELŐ-TESTÜLET**

**2020. október 5-i rendes ülésére**

**Előterjesztés**

**Megmaradásunk Oszlopainak elhelyezése**

A napirendet tárgyaló ülés dátuma: 2020.10.05.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

**-------**

**3.Költségkihatások és egyéb szükséges feltételeket, illetve megteremtésük javasolt forrásai:**

*A képviselő-testület által biztosított költségvetési keret*

**4. Tényállás bemutatása:**

Gyimesbükkel történt testvértelepülési megállapodásunk 10 éves évfordulója alkalmával megfogalmazódott a gondolat egy nemzeti összetartozást szimbolizáló, méltó emlékmű létesítéséről Telkiben. A [gyimesbükki ,,Megmaradásunk Oszlopai](https://falinaptar2020gyimesbukk.webnode.hu/a-hit-kapuja-es-megmaradasunk-oszlopai/)nak” másolatait (ahogy azok a 2020-as falinaptárban szerepeltek, de Telkihez igazítva az évszámokat és a jeleket, kísérő szövegeket) szeretnénk elhelyezni Telkiben, úgy, hogy az egyes kopjafák külön-külön helyekre, az Életre Vezető Kulcsszavakhoz kapcsolódó helyszínekre kerüljenek (kis, nyomtatott kiadvány, honlap és a kopjafák mellett elhelyezett, tájékoztató táblák vezetik majd végig a látogatókat és érdeklődőket Telkin, ha a teljes sorozat elkészül).

Az eredeti, 2013-ban Gyimesbükkön készült kopjafasor gyönyörűen fogalmazza meg és mutatja be, magyarázza el a határon kívül rekedt magyarság megmaradásához szükséges kulcsfogalmakat, ráirányítva a figyelmet közös feladatainkra és a Kárpát-medence hosszú távú tennivalóira is.

Ezzel:

* méltó módon állítunk emléket 10 éves testvértelepülési kapcsolatunknak és a nemzeti összetartozásnak, egyben rámutatunk arra, hogy melyek a tennivalóink
* erősítjük a Telki és Gyimesbükk közötti testvértelepülési kapcsolatokat
* olyan látnivalót hozunk létre Telkiben, amely végre igazi, egyedi, csak ránk jellemző és csak itt megtekinthető különlegesség, kuriózum, olyan emlékmű-együttes, amely sokfelé repítheti igazi, pozitív üzenettel Telkit és az itt lakókat is büszkévé teheti

Alapos előkészítést követően meghatároztuk azokat a helyszíneket, ahol a kopjafákat javasoljuk letelepíteni. A helyszíneket a mellékelt térkép jelzi.

Összegyűjtöttük Telki történetének jelentős évszámait, meghatároztuk az egyes kopjafák helyszíneit, és összekapcsoltuk az oszlopokhoz tartozó fogalmakat, évszámokat és helyszíneket.

Az emlékmű megvalósításának tervezett költsége: 1,5MFt, amelyet részben az önkormányzat biztosítana, részben pedig lakossági adakozásból valósítunk meg.

Az emlékoszlopok elhelyezésének ütemezése: 2021. tavaszán, úgy, hogy azok a 2021. májusi Telki Fesztiválig, vagy legkésőbb 2021. június 4-ig elkészüljenek.

Telki, 2020. szeptember 24.

 Deltai Károly

 polgármester

**Határozati javaslat**

**Telki község Önkormányzat**

**képviselő-testület**

**/2020. (X. .) Öh számú**

**Határozata**

**Megmaradásunk Oszlopainak elhelyezése**

Telki község Önkormányzat képviselő-testülete úgy határozott, hogy Gyimesbükkel kötött testvértelepülési megállapodásunk 10 éves évfordulója alkalmából a település közigazgatási terültén a Megmaradásunk Oszlopai emlékmű felállítását támogatja és annak megvalósításához 1MFt Ft támogatást nyújt a 2021.évi költségvetés terhére.

Határidő: értelemszerűen

Felelős: polgármester